***Приложение №1***

***Обособена позиция 1***

**ТЕХНИЧЕСКА СПЕЦИФИКАЦИЯ ПО ОБОСОБЕНА ПОЗИЦИЯ 1 „ПРАКТИЧЕСКИ НАРЪЧНИК И ИНСТРУМЕНТАРИУМ ЗА ПО-ДОБРО РЕГУЛИРАНЕ“**

**I. Предмет на поръчката по Обособена позиция 1**

Предметът на Обособена позиция 1 е разработване на изследване на тема **„Практически наръчник и инструментариум за по-добро регулиране“** в изпълнение на дейност 5 на проект № BG05SFOP001-2.004-0004-C01.

**II. Информация за източника на финансиране по Обособена позиция 1**

Обособена позиция 1 „Практически наръчник и инструментариум за по-добро регулиране “ се провежда във връзка с изпълнението на дейност 5 на проект с номер на договор за безвъзмездна финансова помощ BG05SFOP001-2.004-0004-C01 и наименование „Работим за хората“ укрепване капацитета на институциите за посрещане на предизвикателствата на съвременните публични политики“. Проектът се финансира от Оперативна програма „Добро управление“, съфинансирана от Европейския съюз чрез Европейския социален фонд.

**III. Максимална прогнозна стойност по Обособена позиция 1**

Прогнозната стойност на обществената поръчка по обособена позиция 1 е 25 000 (двадесет и пет хиляди) лева без ДДС. Определената прогнозна стойност се явява максимално допустима (максимален бюджет) по поръчката.

**Оферти, които надвишават максималната обща стойност на обществената поръчка, ще бъдат отстранени от участие и няма да бъдат оценявани.**

**IV. Изисквания към изпълнението на поръчката** **по обособена позиция 1**

Изпълнението на Обособена позиция 1 следва да включва минимум следните дейности:

**Дейност 1:** Анализ на добри международни практики и подходи за по-добро регулиране, включително на САЩ, Великобритания, Кралство Нидерландия, както и на международни организации като ОИСР и Световната банка. Подбор на подходящи за адаптиране към българския контекст инструменти при изготвянето на нови или прилагането, мониторинга и оценяването на действащи политики и законодателство.

**Дейност 2:** Разработване на практически наръчник и инструментариум за по-добро регулиране, базиран на добрите практики по дейност 1, с насоки за прилагането на отделните методи и инструменти, включително с конкретни примери, казуси, упражнения и др., за минимум следните области:

1. Метод за извършване на анализ на разходите и ползите, и за идентифициране на регулаторните последици (разходи, ползи и разпределителни ефекти);
2. Метод за извършване на мултикритериен анализ;
3. Метод за анализ на ефективността на разходите;
4. Методи за остойностяване на регулаторните въздействия – методи на проявените предпочитания (пазарни методи), методи на декларираните предпочитания (непазарни методи), метод на трансфера на стойност.
5. Други аналитични методи за оценка на въздействието, които следва да бъдат посочени в техническата оферта на кандидатите.

По дейността следва да се разработят предложения за софтуерен формат на инструментариума с оглед практическо прилагане от администрацията.

**Дейност 3:** Изготвяне на предложения за усъвършенстване на Ръководството за изготвяне на оценка на въздействието на законодателството в Република България (Решение № 549 на Министерския съвет от 2014 г.), включително чрез разработване на концепции за практически ръководства в следните области:

• Ръководство за оценка на въздействието на икономическото регулиране;

• Ръководство за оценка на въздействието на социално регулиране;

• Ръководство за оценка на въздействието на екологично регулиране.

Концепциите трябва да са базирани на резултатите по дейност 1 и дейност 2 и да включват предложения за обхват, структура, съдържание, методи за оценка и др.

Общият обем на изследването следва да бъде минимум 100 максимум 250 стандартни страници.

**V. Условия и срок за приемане на изпълнението** **по Обособена позиция 1**

* Срокът за изпълнение на настоящата обществена поръчка е 4 месеца и започва да тече от датата на подписване на договора за възлагане на поръчката.
* Изпълнението на услугата следва да отговаря на поставените минимални изисквания на Възложителя относно съдържание, обхват и обем.
* Да бъдат спазени правилата на Оперативна програма „Добро управление“, в това число и изискванията в Единния наръчник на бенефициента за прилагане на правилата за информация и комуникация 2014 – 2020 г.
* Възложителят контролира работата по разработване на изследването през целия срок на договора.
* Изпълнителят предоставя на Възложителя разработения продукт предварително за преглед и коментари. Когато изработеното се отклонява от изискванията на Възложителя, Изпълнителят е длъжен да отстрани за своя сметка констатираните недостатъци в 5- дневен срок от уведомлението за това.
* Разработеният материал се предава лично от Изпълнителя в сградата на ИПА в гр. София, ул. Аксаков №1, ет.3, 1 бр. на хартиен носител, формат А-4 и 1 бр. на електронен носител.
* Дейността, предмет на поръчката, се приема с двустранен приемо-предавателен протокол, подписан от Възложителя и Изпълнителя. След одобрението на изследването от Възложителя, се съставя констативен протокол, подписан от двете страни.

**VII. Други**

1. Изисквания относно техническите възможности и/или квалификация за изпълнение на обществената поръчка.

1.1. Участниците следва да са изпълнили през последните 3 (три) години, считано от датата на подаване на офертата, най-малко една дейност, която е идентична или сходна с предмета на обществената поръчка по Обособена позиция № 1.

Под „дейност, с предмет, идентичен или сходен с този на поръчката” се разбира: разработване на изследвания, провеждане на проучвания и анализи с използването на различни методи за събиране и обработване на информация.

Дейностите може да са извършени при изпълнението на един или повече проекта/договори.

1.2. Участниците следва да разполагат с екип от персонал с определена професионална компетентност за изпълнение на поръчката. Минималните изисквания към ключовите експерти са, както следва:

**Ключов експерт 1 „Ръководител на екип“**

Образование: с висше образование, образователно-квалификационна степен „бакалавър” в областите „Социални, стопански и правни науки” или „Технически науки” или „Природни науки, математика и информатика”, съгласно Класификатор на областите на висше образование и професионалните направления, утвърден с ПМС №125 от 2002 г., или еквивалентна образователна степен.

Професионален опит: да има опит в изпълнението на най-малко 1 (една) дейност с предмет, идентичен или сходен с този на поръчката.

**Ключов експерт 2 “Анализ и проучване ”**

Образование: с висше образование, образователно-квалификационна степен „бакалавър” в областите „Социални, стопански и правни науки” или „Технически науки” или „Природни науки, математика и информатика”, съгласно Класификатор на областите на висше образование и професионалните направления, утвърден с ПМС №125 от 2002 г., или еквивалентна образователна степен

Професионален опит: да има опит в изпълнението на най-малко 1 (една) дейност с предмет, идентичен или сходен с този на поръчката.

**Ключов експерт 3 “По-добро регулиране”**

Образование: с висше образование, образователно-квалификационна степен „бакалавър” в областите „Социални, стопански и правни науки” или „Технически науки” или „Природни науки, математика и информатика”, съгласно Класификатор на областите на висше образование и професионалните направления, утвърден с ПМС №125 от 2002 г., или еквивалентна образователна степен

Професионален опит: да има опит в изпълнението на най-малко 1 (една) дейност с предмет, идентичен или сходен с този на поръчката.